钦定古今图书集成/明伦汇编/氏族典/第225卷 > 《廖用贤尚友录》 > 杨赐
## 钦定古今图书集成/明伦汇编/氏族典/第225卷 > 《廖用贤尚友录》 > 杨赐

按《后汉书杨震传》：“震中子秉。秉子赐，字伯献，辟大将
军梁冀府，出除陈仓令，因病不行。后以司空高第，再
迁侍中、越骑校尉。建宁初，迁少府、光禄勋。熹平二年
为司空，以灾异免，复拜光禄大夫。五年为司徒，后坐
辟党人免，复拜光禄大夫。光和元年冬，行辟雍礼，引
赐为三老，复拜少府、光禄勋，代刘郤为司徒。四年，以”
病罢。居无何，拜太常。五年，复拜太尉。中平元年，黄巾
贼起，赐被召会议，诣省阁，切谏忤旨，因以寇贼免。封
临晋侯，就第。二年九月，复代张温为司空。其月薨，赠
司空、骠骑将军。子彪嗣。